Svalbardum

Svalbardum, scilicet 'frigidum litus', est series insularum Norvegicarum in oceano Arctico inter continentem Europaeam et polum arcticum sita. Insulae inter 74 et 81 gradus latitudinis borealis et 74 et 81 gradus longitudinis orientalis iacent. Mare Barentsianum litora Svalbardi orientalia et mare Groenlandiae occidentalia alluit. Archipelagus Tres sunt insulae Svalbardi maximae: Spitzberga, Terra Boreorientalis (Nordaustlandet) Insula Edge (Edgeøya). Septem sunt minores: Insula Barentsii Insula Alba (Kvitøya). Insula Caroli principis Insula Regis Insula Ursina Insula Suecorum Insula Guilielmi Et permultae insulae minimae et saxa maritima in archipelago sunt. Res hodiernae Svalbardum, nullius comitatus Norvegici pars, est regio non incorporata ac dearmata quae a gubernatore a re publica Norvegica constituto administratur. Ex anno 2002 Longyearbyen, oppidum principale, suam rectionem habet, municipiiis continentis similarem. Ibi sub monte reconditur Thesaurus seminarius mundanus Svalbardensis anno 2006 inceptus. Inter alias habitationes sunt Barentsburgum, communitas Russica carbonis fossorum; Ny-Ålesund, statio investigationis scientificae; ac Sveagruva, alia statio carbonis fossorum. Svalbardum est regio maxime ad septentrionem sita, cui sunt incolae perpetui. Imagines Notae Nexus externi Situs gubernatoris Svalbard (Norvegice, Anglice, Russice) Situs periegeticus Svalbard (Norvegice, Anglice)